ming030890/wiki-yue-high-quality huggingface dataset:
大豐門

大豐門（粵拼：daai6 fung1 mun4），又嗌大封門，係中國廣東廣州嘅一間大型公園兼中國國家級漂流生態景區，2010年3月12號開園，位置喺增城區派潭鎮上九陂仙泉中路3號（355省道嘅K50+400標記位個路口行下坡路入去530m路程附近）。
佢亦係白水寨風景區屬下嘅另一大型公園。

古仔
辭家詩麻姑怪我戀塵囂，一隔仙凡道路遙。去去滄州弄明月，倒騎黃鶴聽鸞簫。
相傳大唐神龍年間，增城小樓有位好後生兼樣靚嘅村姑——何素女，俾麻姑點化做八仙之一嘅何仙姑後，即刻跟埋過緊嚟嗰七仙一齊去蓬萊。何仙姑帶住七仙搭緊彩雲時，嚟到佢以前玩過嘅派潭上九陂石人嶺時，嗰七位仙人咁啱睇到附近啲景好靚而停咗落嚟猛咁玩同睇景，重猛咁讚何仙姑之所以咁快修成正果，係因為增城有噉嘅人間聖景。何仙姑笑住多謝嗰七仙猛咁讚石人嶺啲靚景時重話嗰度距離何素女出世地（小樓）先至得廿里路，以前佢成日一人嚟嗰邊玩。而家佢要跟埋仙家一齊去到蓬萊之後好難先至有機會返去而畀佢嚟多次石人嶺附近一帶玩。後嚟七仙為咗畀何仙姑猛咁玩而用咗仙法將上山嘅山門棧道封咗，唔畀出面啲人入……後嚟何仙姑玩完之後寫咗首《辭家诗》嚟紀念佢之前曾經成日去石人嶺嗰邊玩嘅事。

概況
景區森林面積有1300ha咁大。入面種咗樟、松、紅楓、楊梅、紅苞木、桫欏、毛竹等好多種植物。景區嘅負離子含量去到11,238,000,000個/m³，唔理係山頂定山腳都有個大水庫響度。兩條水庫之間條水路屬漂流。

景區
漂流終點異石近水庫邊條溪流漂流路段
南國天池親水棧道同附近啲溪流大豐門水庫嘅水壩
成間公園有7個景區，包括咗2個瀑布臺、2個天池同1個漂流。其中景區嘅漂流喺中國內地有「賽道最長」同「落差最大」嘅稱呼，其中賽道全長有6350m咁長；落差有279m咁高，坡降6.16%。

冰臼異石
大豐門特色景區之一，喺山腳嘅觀景平臺附近，入面有好多亞洲地區好少見嘅石臼堆響度。嗰啲石臼數量繁多，而且清一色圓形，直徑從2dm～5m之間。有啲石臼入面重有魚仔同蝦仔喺水草附近四圍游。部分桶形深到可以儲水，似天然大水缸噉，但有啲「大水缸」嘅底受到長年嘅侵蝕而水落石出。

斷崖絕壁同山水奇觀
部分景區亦出現過有斷崖式嘅懸崖，有好明顯嘅棱角兼好少見到曲線。尤其係大瀑布嘅層級式斷崖，幾乎筆直咁滯。喺發大水嗰時，成日見到好多水花同彩虹出嚟。尤其喺夏天比較清爽，因為有好多地方成年好難見到陽光啲光線。呢條峽谷最深地方嘅高度差有748m，最窄地方凈限制兩個人靠埋一齊出入。
峽谷入面重整咗古典龍骨水車堆，佢帶住石磨慢慢噉喐，古朴兼錯落有致。

南國天池
景區大門嘅皇牌景點之一，喺公園入口入去180m路程就睇到。嗰度既俾人話成「廣東版喀納斯湖」，面積有差唔多10km²，湖面藍綠色，似綠群山抱住嚿翡翠噉鑲嵌喺山下邊。

錦繡瀑布
公園皇牌景區之一，喺入口嘅停車場P2位對出附近。個樣似黃果樹瀑布同九寨溝嘅混合版，落差分成4級。

親水棧道
景區主要步行道路，全長4.3km，用原木整成，連橋樑都唔例外。可以零距離噉黐埋比較藍嘅泉水同溪瀑呢啲大自然景觀。

門票同開放時間
開放時間
每日09:00～17:00
身高＜1.2m啲細路：免票，但限家屬帶一位，而且唔玩得漂流。
年紀≥60啲老坑：免票，但必須要有廣州地區嘅老人證，而且唔玩得漂流。
凡係有心臟病、高血壓、精神病、癲癇病、腦出血患者都唔玩得漂流。
凡係客流太多嗰時，景區會睇情況畀遊客玩嗮先至閂門。
凡係大雨或暴雨、雷暴、刮颱風、龍捲風等惡劣天氣時會睇天氣而決定，但漂流會100%停止開放。
掛咗暴雨警報信號或藍、黃、橙、紅色颱風警報信號其一，景區會暫停開放。
門票
若果凈買咗景區票而升級玩威猛漂或無敵漂或威猛漂升級玩無敵漂嘅，必須要去遊客中心嘅票務升級處貼錢先至得。
大賦格

降B大調絃樂四重奏大賦格（Große Fuge），係貝多芬‎嘅單樂章絃樂四重奏作品，作品編號133，原本打算用來做 Op130 嘅終曲樂章。篇樂章以技術上難度同埋佢絶對唔妥協嘅內省性格（就算喺貝多分晚期作品之中）出名。曲寫喺1825年同1826年之間，貝多分已全聾。
本來貝多分作首賦格來收結渠嘅第十三絃樂四重奏。但因為篇樂章喺當時樂手太難，聽衆亦唔受落，所以出版者請渠另寫段新嘅終曲。出晒名硬頸嘅同唔理公衆意見口味嘅貝多分，呢下同意咗，咁就以作品編號133出版首賦格。
跟手渠寫咗章輕啲、同op130 其他樂章近啲嘅新終曲。現今好多演奏者都會攞晒兩章終曲出來奏。
首演後班聽衆要求 encore 中間兩段樂章。貝多分好嬲。有報導話渠發牢騷：「咁點解渠地唔 encore 首賦格？剩係嗰段應該重覆！成班牛！驢！」
多數十九世紀樂評都睇低大賦格。Daniel Gregory Mason 話「反感」（"repellent"），而 Louis Spohr 就叫渠同埋其他貝多芬晚期作品做「無法理解、無改正嘅恐怖」。但係，自從廿世紀初，啲評語就係咁升。而家好多人算大賦格做貝多分成就嘅一頂峰。史特拉雲斯基話：「[篇嘢]絶對係支當代音樂，而且永遠都會係當代。」

分析
樂章開始係24音節「序幕」（Overtura），介紹賦格兩主題之一：來自貝多分十五號絃樂四重奏（op.132）「謝神曲」（de:Heilige Dankgesang）嘅旋律。
跟住貝多分一下跳入強烈不和（dissonant）嘅雙賦格，其中第二主題有大幅度嘅跳音，四支琴發出三連音、斷音（？dotted figures）同交叉旋律。
跟住呢段賦格嘅係一連串調、節奏、緩急互相對比嘅樂段。有時一節會忽然斷咗，製造出岩慚同意外嘅結構質感。將近尾時，音樂慢落來，時有長嘅停頓，跟住序幕重現，帶入急速嘅終結。
好似貝多分其他晚期嘅終曲（例如第九交響曲嘅歡樂頌），支賦格可以當做由多段子樂章組成嘅大樂章。每一小節都建立喺原初主題嘅一次變奏上。作曲嘅手法亦係同期嘅代表：夾埋有變奏曲式、奏鳴曲式、同賦格曲。旋律性嘅G♭ 節差唔多係成篇慢板樂章。有啲樂評嘗試用奏鳴曲式去分析成篇嘢。

手稿重見
2005年十月13號，有報導話賓夕凡尼亞Wynnewood嘅柏爾馬神學院（en:Palmer Theological Seminary），有個圖書館員揾到鑑證過嘅貝多分1826年手稿，標題「Grosse Fuge" (a piano four-hands version of the op. 133 string quartet finale)」。呢篇嘢即係貝多分嘅134號作品，係改篇畀鋼琴四手聯彈嘅，已經唔見咗115年咁耐。2005年12月1號，蘇富比拍賣份手稿，以英鎊賣咗畀個無名氏。後來呢位無氏喺2006年2月公開咁送咗份手稿同埋百卅九份罕本原本畀紐約朱利亞音樂學院，大家就知道渠係 Bruce Kovner。位手稿嘅來歷（?known provenance）：1890年喺柏林一本一覽上出現、拍賣咗畀俄亥俄辛辛那提一個工業人。1952年，渠個女送咗份手稿同其他嘢（包括莫札特嘅幻想曲）畀賓州費城一間教堂。唔知間圖書館點樣攞到份手稿。
呢份手稿有乜重要？貝多分掹呢樂章出渠支四重奏時，仍希望大家有得聽。當時嘅做法就係改編畀鋼琴［［四手聯彈］］，等大家可以係屋企自己彈。好多渠嘅大型作品都有咁嘅改編。當時出版者已經委托咗人改編，但貝多分唔滿意效果，所以決定自己來。咁就寫成呢份手稿，用作品編號134發表。呢份稿記住成個改篇過程，而家人可以喺度睇下貝多分點作曲。

Große Fuge同大衆文化
大衆文化度亦有回響。P. D. Q. Bach寫咗篇 spoofical 嘅「最大賦格」（Grossest Fugue）。Kim Stanley Robinson寫咗本小說 Fifty Degrees Below（New York: Bantam Books, 2005）講全球暖化，其中一幕，有條友一路顛咗咁吸緊塵，一路係兩間房開盡個咪播大賦格同埋「鍵盤奏鳴曲」（Hammerklavier）嘅賦格樂章聽。
Oslo 絃樂四重奏拍咗「出」叫 The Brothers Gahl and the Beethoven Code嘅戲，其中貝多分嘅四個私生子用die Große Fuge嘅能，同violism（bratsjismen）嘅stamitzian黑暗力量打咗場文化同埋存在戰。Alfred Schnittke放咗大賦格嘅嘢入渠第三絃重。Mark Doty1995 嘅詩集 Atlantis 包括一篇"Grosse Fuge"，討論經典音樂、內省同埋愛滋嘅病毒。
Teaser 片

Teaser 片係預告片（或者第啲預告式材料）嘅一種形式，指短、透露極少資訊嘅預告片，例如段片或者幅海報淨係描繪咗一件對套戲嘅情節嚟講重要嘅物品，但唔講明件物件係乜或者點解重要。
Teen pop

Teen pop係流行樂嘅一種，佢主要範圍係針對10歲到18歲嘅青少年。
Teillay

Teillay係法國嘅一個市鎮，位置喺布禮斯大區嘅伊勒-維萊訥。
Teddy Geiger

Teddy Geiger（1988年9月16號—）係美國歌手、詞曲作家同音樂製作人。
Tech noir

Tech noir 泛指將科技描繪成會對人造成危害嘅科幻片。例子可以睇《未來戰士》。
Tecmo

Tecmo係日本一間電子遊戲開發公司，喺1967年開張，總部設喺東京，2010年畀光榮收購咗。
Teddy Park

Teddy Park（本名朴洪俊；1978年9月14號—），係韓國人美國男饒舌歌手、詞曲作家同音樂製作人。
交感神經系統

交感神經系統（sympathetic nervous system）係自動神經系統嘅一部份，負責掌控身體嘅戰鬥定逃走反應。相對於副交感神經系統。
交城

交城係中國山西呂梁一個縣，總面積1822平方公里，人口23萬。
交州

交州（粵拼：gaau1 zau1）係華夏南方一個州，建於大漢末期。管地時大時細，喺嶺南地方。

大漢
永和六年（141年），交阯太守周敞要求立州，不過朝延傾過唔畀，周敞做咗交阯刺史。
建安八年（202年）立，交阯刺史張津同交阯太守士燮向皇帝劉協要求立州，皇帝准，叫交州，張津做咗州牧。交州個名就係由交阯來。交州管七郡五十六縣，即係南海郡、蒼悟郡、鬱林郡、合浦郡、交趾郡、九真郡同埋日南郡。
未立交州之前交阯刺史治喺羸𨻻縣，元封五年（公元前106年）搬到蒼梧廣信縣。建安八年立州都喺廣信縣，建安十五年（210年），孫權派兵入主交州，移州治到番禺縣。

吳國
吳國黃武五年（226年），拆咗南海、蒼梧、鬱林三郡出來，另立廣州。交州淨返交阯、日南、九真、合浦四郡。之不過，無耐又併返入交州。赤烏五年，置返珠崖郡。到咗永安七年，三郡又劃返做廣州。孫皓做皇帝時，交州立多三郡，即係新昌、武平同九德。

蜀國
蜀國任李恢做建寧太守，領埋交州刺史。

大晉
大晉平蜀，用蜀國建寧太守霍弋領交州。平吳後，將珠崖郡撥入合浦。
交州刺史

交州刺史，又叫交州牧，係管交州嘅刺史或者州牧，即係交州阿頭。交州刺史由大漢時開始。未開之前，叫交阯刺史。
建安八年（202年），交阯刺史張津同交阯太守士燮向皇帝劉協要求立州，皇帝准，張津做咗州牧。
交口

交口係中國山西呂梁一個縣，總面積1258平方公里，人口12萬。
交換代數

交換代數係抽象代數嘅分支，主要研究交換環同埋佢哋嘅環倍數同模。代數幾何同埋代數數論都係建基於交換代數，常見嘅交換環例子包括多項式環、代數整數環同埋 p進數環（p-adic number）。
交換代數係用嚟研究概形局部理論嘅主要工具。
研究唔交換環嘅學問叫做唔交換代數，佢包括環論、表示論同埋Banach代數理論。

外部連結
List of Commutative Algebraists Wayback Machine嘅版面存檔備份
The Commutative Algebra Community Wayback Machine嘅版面存檔備份
A Course in Commutative Algebra Wayback Machine嘅版面存檔備份 一本入門書，可以自由下載。
亞歷山德魯波利

亞歷山德魯波利（希臘文：Αλεξανδρούπολη），係希臘嘅一個城市。
亞歷思耶域治

斯維亞特蘭娜·亞歷山德留娜·亞歷思耶域治（白俄羅斯文：Святлана Аляксандраўна Алексіевіч，1948年5月31號—）係白俄羅斯女作家，2015年攞諾貝爾文學獎。
亞歷山太嘅革利免

亞歷山太嘅革利免係一個古羅馬神學家、哲學家、作家。
亞歷山大車身公司

亞歷山大車身公司（Walter Alexander）係英國Falkirk一間巴士車身製造廠，佢亦出過其他類型車身。
亞歷山大公司喺1922年由亞歷山大家族成立，當時公司英文全名係W. Alexander & Sons Limited。1929年，亞歷山大公司俾Scottish Motor Traction（SMT）收購，但亞歷山大公司繼續由亞歷山大家族控制。
1948年，SMT嘅巴士運作被國有化並成為蘇格蘭巴士集團（Scottish Bus Group）一部分，而亞歷山大車身公司就宣告獨立，英文全名改叫Walter Alexander & Co (Coachbuilders) Limited。
1969年，亞歷山大公司收購位於北愛爾蘭嘅車身製造廠Potters，並將佢改叫Walter Alexander & Co (Belfast) Limited。
亞歷山大公司喺1990年俾亞歷山大家族放走，賣咗畀Spotlaunch。1992年再賣畀公司管理層，1995年再賣畀Mayflower Corporation。
2001年，亞歷山大公司併入由Mayflower Corporation同Henlys集團合作成立嘅TransBus International（今日嘅亞歷山大丹尼士）。
亞歷山大鳥翼鳳蝶

亞歷山大鳥翼鳳蝶（學名：Ornithoptera alexandrae）係世上最大隻嘅蝴蝶品種。
亞歷山德勞·迪亞文迪

2014年2月6號，中國足球超級聯賽球隊廣州恆大宣佈亞歷山德勞·迪亞文迪加盟。2015年，佢先後被借去費倫天拿同埋屈福特。
亞歷山大貝爾

亞歷山大格拉咸貝爾（英文：Alexander Graham Bell，1847年3月3號—1922年8月2號）係美國發明家，最出名係發明電話。佢響蘇格蘭出世，加拿大死。
婆羅米系文字

2012 年尼泊爾加德滿都一塊路牌，個牌用天城字同羅馬字寫咗同一個地名；尼泊爾話傳統上用天城字（一種婆羅米系文字）寫。
2023 年响泰國影到嘅一塊牌；泰國話有齊晒羅馬化方案，但慣例上用開泰文字寫，而泰文字係一種婆羅米系文字。
婆羅米系文字（英文：Brahmic script）或者印度系文字（英文：Indic script），係印度孔雀王朝嘅婆羅米字派生而嚟嘅一種文字體系，屬於音素音節文字（Abugida）。佢廣泛用喺南亞、東南亞、部分中亞同東亞地區。

起源
内文：婆羅米字
婆羅米系文字係指一系列由婆羅米字演化出嚟嘅文字系統。婆羅米字係一種好古老嘅文字，喺公元前 3 世紀嗰時經已存在，當時著名嘅古印度皇帝無憂王已經有喺度用婆羅米字嚟寫嘢，後嚟印度教等嘅古印度思想周圍廣傳，婆羅米字就自然跟住一齊傳到去成個印度半島，甚至遠至東南亞嘅都有，亦出現咗多種唔同嘅變體。
婆羅米字係一套 abugida 型嘅文字，而由佢衍生出嚟嘅文字系統都傾向係 abugida 型嘅。
婆羅洲哺乳動物

婆羅洲現時記錄到288種陸生哺乳動物同91種海洋哺乳動物。其中有102種屬於翼手目（即係蝙蝠）同61種嚙齒目（即係老鼠）。

奇蹄目
蘇門答臘犀牛Dicerorhinus sumatrensis：現時只係得沙巴東部先至有少量分佈。
婆羅浮屠

婆羅浮屠（粵拼：po4 lo4 fau4 tou4，印尼文：Borobudur）係印尼中爪哇省一座大乘佛教佛塔遺跡，2012年6月，健力士世界紀錄大全將佢列做而家世上最大嘅佛寺。
婆羅米字

婆羅米字（粵音：po4 lo4 mai5 man2*4，婆羅米文：𑀩𑁆𑀭𑀸𑀳𑁆𑀫𑀻 𑀮𑀺𑀧𑀺）係印度除咗仲未破解到嘅印度河文字之外最古老嘅字母，呢啲噉嘅字母後嚟演變咗做唔同嘅婆羅米系文字，例如天城字、淡米爾字、孟加拉字同埋藏字。根據研究，婆羅米文可能喺西元前6世紀之前就經已出現。
婆羅洲

婆羅洲（粵拼：po4 lo4 zau1；英文：Borneo），又叫婆羅乃，或叫般鳥，印尼人叫做加里曼丹島（印尼文：Kalimantan，馬來語：Borneo），係世界第三大島，面積有736,000平方公里，排喺格陵蘭同新畿內亞之後。
馬來西亞、印尼同埋汶萊都擁有婆羅洲部分領土，而菲律賓曾宣稱有沙巴部分主權，但係無實際管轄權。

稀有生物
婆羅洲猩猩訓咗喺度
大花草又叫萊佛士花（Rafflesia），喺世界上最大嘅花，依家已知有16種，而婆羅洲有其中3種，包括凱依西大花草（Rafflesia Keithii），直徑達80公分，係三種之中最大。另外有普利契大花草（Rafflesia Pricei）同唐古禮尼大花草（Rafflesia Tengku Adlini），花型比較細。
婆羅洲象
馬來犀鳥
婆羅洲猩猩
長鼻猴
婆羅洲雲豹
婆羅洲金貓（Borneo Bay Cat）
婆羅洲犀牛（即東蘇門答臘犀牛）
基納巴盧巨紅蛭
婆羅洲南洋大兜蟲

人口分佈
婆羅洲人口分佈唔平均，人口主要集中喺各大城市同沿海地區，內部山區人口稀少，住喺山區多數係當地土著達雅族。

地理
呢節要加長。
京那峇魯山
馬來西亞第一高峰京那巴魯山(神山)喺婆羅洲東北面，海拔4095.2公尺。

氣候
婆羅洲屬於熱帶雨林氣候，高溫多雨，年均溫度24-32℃。普遍11月到第二年3月係降雨量最多月份；7-8月相對少雨。島入面山區降雨量亦比沿海地區多。
婆羅洲侏儒象

婆羅洲侏儒象，係亞洲象嘅亞種之一。只分佈響婆羅洲北部沙巴一帶。
2003年，根據DNA測試嘅結果，顯示響印尼同馬來西亞共同管轄嘅婆羅洲裏面生活嘅亞洲象，唔單止係島上嘅原生品種，佢嘅基因仲同其他亞洲地區生活嘅大象近親唔同，係一個擁有獨特基因嘅亞種。
依個叫做婆羅洲侏儒象嘅亞種，性格比其他亞洲象溫馴，體型亦較細，DNA分析顯示佢哋響30萬年前已自成一家，同其他亞洲地區嘅亞洲象分隔開嚟。
婆羅門

婆羅門（梵文：ब्राह्मण brāhmaṇa），係印度嘅祭司貴族，屬於種姓之一，代表色係白色，佢哋主要掌握神權，占卜禍福，壟斷文化教育同報導農時季節，主持王室儀典，喺社會上嘅地位係最高嘅。
由於職責同地位特殊，婆羅門可享有好多特權。佢哋可以免交各種稅，因為啲人認為，婆羅門已經用自己嘅虔誠還清咗呢種債。婆羅門係神聖不可侵犯嘅，佢哋唔能夠被處以死刑或任何類型嘅肉刑。而向婆羅門贈送禮物嘅人就會得到祝福，佢哋將會係今生或者來世，獲得一定嘅善報。喺咁多禮物之中，最受歡迎嘅係土地，因為佢可以「解除贈送者嘅一切罪孽」。所以婆羅門佔有大量地產，經常係成條村。
婆髻山

婆髻山（Por Kai Shan）係香港嘅山，海拔高482米，喺離島區，附近範圍劃咗入北大嶼郊野公園。
內捲化

內捲化（英文：involution，又叫做內卷）係一個中國大陸網絡潮語，嚟自社會學嘅概念「內捲化」（involution，又叫做過密化），意思其實係「向內演化」，用嚟形容社會文化嘅重複勞作、發展遲鈍，社會無進一步發展嘅空間。簡單啲講，某個社會或者文化發展到最終形態之後，無辦法再進化落去，只能夠喺一個簡單嘅層次上面重複作業，所以想發展落去，只能夠令到內部更加複雜。「內捲」造成嘅內部更加複雜，並唔等於更高級，或更先進，而係造成惡性競爭同埋內鬥。
喺中國，內卷俾網民用嚟形容唔健康、白熱化嘅競爭，亦即係喺資源有限嘅情況之下，啲人為咗得到資源，於是就會進行一啲非理性嘅競爭，造成過度競爭，資源唔能夠有效咁用到。內卷同「內耗」唔同，內卷係一種長期嘅社會現象，而內耗式嘅危機唔會長期存在，只喺短期嘅社會現象。

內卷呢個詞嘅來源
最早將「內卷」呢個詞引入中文世界嘅係中國嘅歷史社會學家黃宗智。佢喺1985年出版嘅《華北的小農經濟與社會變遷》嗰度提到中國嘅小農經濟，勞動力過多，土地又有限，形成咗「過密化成長」。黃宗智發現，單一勞動力單位嘅產出，已經出現邊際生產率遞減嘅情況，即係話，投入土地勞動嘅人越多，平均每個人就越窮，可以話係內耗，黃宗智將呢個現象叫做「內卷」。
內政部

內政部係一個政府部門，負責管理國內嘅事務，通常同外交部相對。部門一般嘅職責包括維持治安、控制移民政策、預防恐怖襲擊等等。佢哋一般都係一個行政機關，而且通常都係內閣成員之一。
內惟藝術中心站

內惟藝術中心站係高雄環狀輕軌嘅一個車站。
內排國際機場

內排國際機場（粵拼：noi6 paai4 gwok3 zai3 gei1 coeng4；越南文：Sân bay quốc tế Nội Bài／𡑝飛國際內排）喺越南首都河內，係越南國家航空公司響越南北方嘅主要機場。
內排機場起咗兩條跑道。2005年嘅機場客流量達到350萬人次。
內村史子

內村史子 ，係日本嘅一個女藝人同埋配音員。
內村圭宏

內村圭宏（1984年8月24號—）係日本足球員，司職前鋒，效力北海道札幌岡薩多。
內接正方形問題

內接正方形問題，係一個數學猜想，由德國數學家奧托·特普利茨喺 1911 年提出。

已經解決咗嘅較簡單情況
直到目前為止，最新嘅成果係喺 2021 年 9 月解決咗內接長方形問題。
列蒂省

列蒂省（粵音：lit6 dai3 saang2，意大利文：Provincia di Rieti）係喺意大利拉素嘅一個省。面積加埋2,749平方公里，2005年有153,258人喺呢度住緊。佢嘅首府係列蒂。
列貝利

法蘭克·列貝利（法文：Franck Ribéry，1983年4月7號—）係前法國足球員，踢翼鋒，最後效力意大利甲組足球聯賽球會沙蘭力坦拿。
列貝利喺兩歲嗰陣遇到車禍，令佢右邊面留低一條疤痕。2006年佢改信伊斯蘭教之後就用阿拉伯語嘅名Bilal Yusuf Mohammed，但係「列貝利」呢個名仍然常用啲。
2014年8月14號凌晨，列貝利喺接受《踢球者》採訪嗰陣話，自己將會退出法國國家隊。
列賓

列賓（Ilya Repin，1844年8月5號—1930年9月29號）係俄羅斯畫家，亦係現實主義巡迴展覽畫派嘅其中一位代表人物。
列茲根人

列茲根人（粵拼：lit6 zi1 gan1 jan4，列茲金文：Лезгияр）係南高加索地區嘅一個民族，而家主要生活喺俄羅斯達吉斯坦同阿塞拜疆東北部。
列茲根文

列茲根文（лезги чІал）係列茲根人講嘅語言，屬高加索語系北支。
列舉

列舉或枚舉（enumeration / enum）係一種數據類型。一個枚舉類型會有若干個離散嘅可能數值，例如「啤牌花色」呢個枚舉有「葵扇」、「紅心」、「鑽石」同「梅花」四個可能數值。如果有個變數屬「啤牌花色」呢個枚舉，噉佢嘅數值一定會有嗰四個數值嘅其中一個。

enum cardsuit trump;
C亦都容許開發者明確記得列舉常數嘅值，甚至唔使寫明類型。例子：
enum cardsuit {
    Clubs    = 1,
    Diamonds = 2,
    Hearts   = 4,
    Spades   = 8
};
列芙同馬迪

《列芙同馬迪》（香港叫莉芙與小曼；英文：Liv and Maddie）係美國一部情境喜劇，由莊·迪·碧克（John D. Beck）同朗哈德（Ron Hart）創作，由It's a Laugh Productions（英文：It's a Laugh Productions）製作，最先喺迪士尼頻道開播。由杜芙·金馬倫一人分飾一對雙胞胎同完全唔同嘅個性。系列第一季喺2013年4月開始製作，2013年6月28號首次宣傳，2013年7月19號首播，總共21集。
2014年1月13號，迪士尼頻道決定做第二季13集，2014年9月21號開始播。 迪士尼頻道諗住話整佢13集到，但後嚟呢部片嘅觀眾收視率比較高，先至加到24集。 2015年4月3號，迪士尼頻道決定做第三季，2015年9月13號開始播。 2015年12月21號，迪士尼頻道決定做第四季，2016年9月23號開始播。

劇情
列芙‧朗尼（Liv Rooney）結束咗喺荷里活影咗四年嘅「Sing It Loud!」電視節目之後返到喺威斯岡星州波迪治嘅屋企入面俾佢兩公婆同兩個細佬、馬迪（Maddie）呢隊雙胞胎妹妹歡迎咗佢。而嗰對雙胞胎妹妹從細個開始就差好遠，列芙成日得人鍾意係因為都幾有女人味下，而馬迪都幾男人婆下，因為佢加入咗籃球隊重做埋隊長。佢嘅大佬係祖伊（Joey），細佬係帕卡（Parker）。而負責睺成個家庭嘅阿媽卡倫（Karen）係三位細路讀緊書嘅學校——木嶺中學（Ridgewood High）嘅校園心理醫生，佢阿爸彼德（Pete）係呢間學校嘅籃球教練，重係馬迪嘅籃球教練，所以佢點解成日可以睺實佢哋嘅細路。而古仔就喺呢班人嘅學校同生活嗰度開始搞。
列納

列納（英文：Jamie Frank Redknapp，1973年6月25號—）係英格蘭一退咗休足球員。

生平
列納出身小球會般尼茅夫，1991年畀利物浦足球會收歸旗下，成為利物浦正選之一，之後一路効力到2001年。因為長期傷患，2005年終於宣佈退休。
列納阿爸係英格蘭領隊哈利列納，而表弟就係車路士足球員林柏特。
孟菲斯·迪比

孟菲斯·迪比（荷蘭文：Memphis Depay，1994年2月13號—）係一個荷蘭足球員，司職前鋒，而家效力緊西甲球會馬德里體育會。

攞過嘅獎
呢節要加長。
孟買城

孟買城（英文：Al-Faisaly SC）係印度孟買一間職業足球球會，依家踢緊印度超級聯賽。
孟連

孟連係中國雲南普洱一個傣族拉祜族佤族自治縣，總面積1957平方公里，人口11萬。
孟莊站

孟莊站係一個中國嘅高鐵站。
呢個站被視作幽靈車站，狀態亦引起一啲人對於中國高鐵同基建過度擴張情況嘅關注。
孟買血

孟買血係人類其中一個血型。血型屬於罕見嘅孟買表現型嘅人，因為紅血球上冇H蛋白物質，所以冇A或B抗原。但佢哋嘅血清會產生對抗H物質嘅抗體，而H物質係孟買表現型以外，所有血型嘅紅血球都有嘅。所以，孟買表現型嘅人只可以接受相同血型嘅血。
由於孟買型血型非常罕有，而佢哋又唔可以接受其他血型，所以急需輸血嘅孟買型血型人好可能搵唔到捐血者。
表現血型係O型嘅人，有可能其實係孟買型血型。佢哋本來從第九對染色體遺傳到嘅A、B、O或AB其中一種ABO血型，但表現出嚟就係冇A或B抗原，就似係O型。噉係因為佢哋響另一個基因：第十九對染色體上嘅H基因裏面遺傳咗嘅一對隱性嘅等位基因（hh），所以唔會產生H蛋白。而當冇H蛋白，就A或B抗原都唔可以出現。
孟買型血型寫做Oh。雖然被寫成O，但呢個其實唔係真正嘅O型嘅一種。最初1952年響孟買發現呢種血型嗰陣，係因為並唔係A，B或者AB型，先響檢測嗰陣搞錯咗，被誤以為係O型。響孟買型最多嘅孟買，呢類血型嘅出現頻率先至約莫係一萬分之一。華人出現孟買型嘅機會更少。
孟非斯 (埃及)

呢篇孟非斯 (埃及)係同古埃及有啦掕嘅楔位文章，重未搞掂嘅。麻煩你幫手補充佢嘅內容。
安達祐實

安達祐實 （粵拼：on1 daat6 jau6 sat6），係日本嘅一個女演員。

拍過嘅作品一覽
呢個表唔完整，歡迎加料。
リーガルV〜元弁護士・小鳥遊翔子〜（2018年、テレビ朝日） - 伊藤理恵
初めて恋をした日に読む話（2019年、TBS） - 松岡美和
家政夫のミタゾノ（2019年、テレビ朝日） ‐ 筧真子/梅小路真奈美
死役所 第9話、最終話（2019年、テレビ東京） - 市村幸子
捨ててよ、安達さん。(2020年)
安達郡

安達郡（日文：安達郡／あだちぐん Adachi gun */?）係日本福島縣嘅一個郡。
安達曼海

安達曼海（英文︰Andaman Sea）響印度洋東北部，面積約八十萬平方公里，西通孟加拉灣，東南通馬六甲海峽。
環海有五國，西有印度嘅安達曼群島，北有緬甸，東有泰國同馬來西亞，南有印尼嘅蘇門答臘島。
平均水深係870米，最深嘅地方3700米。環海各國盛行季風，氣候冬乾夏涼，沿岸多產石油。南邊屬地震帶，偶然間會嚟吓海嘯。
安達曼群島

安達曼群島（Andaman Islands），係印度一個群島，喺孟加拉灣同安達曼海交界，面積6,408平方公里。
安達盧斯

安達盧斯（Al-Andalus）係西班牙一個歷史區域，喺伊比利半島南部，曾經由穆斯林政權統治，隨住基督教政權發動收復失地運動而逐漸攞返領土。
安達盧西亞

安達盧西亞（西班牙文：Andalucía）係西班牙其中一個自治區，亦係最南面嘅自治區，首府西維爾。
安達盧西亞有8個省：西維爾省、格蘭納達省、哥多華省、加的斯省、馬拉加省、維爾華省、哈恩省同阿爾梅里亞省。
安達臣

安達臣（挪威文：Jørn Andersen，1963年2月3號—）係德國籍挪威裔足球教練同埋前職業足球員。佢2021年12月被任命為香港足球代表隊主教練，喺2024年5月宣布辭任。

香港男子足球代表隊
安達臣2021年12月上任香港男子足球代表隊主教練。喺佢嘅帶領下，香港隊創下多項歷史，包括相隔56年再次打入亞洲盃決賽週。2024年5月29號，安達臣宣布辭去香港隊主教練職位，原因係佢收到一份難以拒絕嘅外地球會邀請。

影響與評價
安達臣喺執教香港隊期間，帶領球隊攞到顯著嘅進步和成就，贏咗球迷同中國香港足球總會嘅支持。佢嘅辭職引起了廣泛關注同埋討論，中國香港足球總會亦對佢嘅貢獻表示感謝。
安達臣道

安達臣道（英文：Anderson Road，以前叫做晏打臣道）係香港新界同新九龍交界綫上面一條路，響正順利邨對上。喺安達臣道石礦場發展計劃臨開展之前，安達臣道係連接清水灣道同寶琳路，由近清水灣道同新清水灣道交接之處，向東南走，兜兜轉轉去到蕉欄樹。然後就秀茂坪對上向東走。最後響馬游塘連埋寶琳路就行完。
成條路都響山上面。東面個山叫大上托，山頂係石塘來，所以剷到凹晒。

史
呢條路響英國租到新界無幾耐就起。個名係香港政府管倉William John Anderson。以前條路唔止行到馬游塘，重會向南行，最後兜落三家村。現時通去將軍澳華人永遠墳場嘅行車路亦曾經係安達臣道一部分。
2014年3月，安達臣道被分成兩段。北段連接清水灣道同埋安達臣道9號，係掘頭路；南段連接安達臣道9號後面同埋寶琳路，北端連接新開嘅安秀道。2016年1月，北段嘅掘頭路封咗。
2018年開始，隨住安達臣道上方嘅安達臣道石礦場發展計劃開展，安達臣道由安泰邨對上至靈實恩光學校一段已經冇咗，而剩低由安達臣道9號起嘅路段將喺安泰總站對上位置新設迴旋處畀人掉頭用。
三個坦克手

三個坦克手，係一首蘇聯嘅軍歌，講1932至1939年期間蘇聯同大日本帝國喺邊境發生衝突，蘇聯坦克兵英勇抵抗日軍嘅事跡。
三元

三元係中國福建三明一區，面積803平方公里，人口15萬。
三個女人一個「因」

《三個女人一個「因」》（英文：Threesome），係香港電視廣播有限公司拍攝製作嘅時裝心理愛情喜劇電視劇，由黃智雯、袁偉豪同陳智燊領銜主演，並由郭子豪、孫慧雪、李國麟、黃淑儀、林秀怡同林景程聯合演出，監製潘嘉德。套劇2016年拍好，但到2018年先播，同時將本來嘅20集刪減到18集。
劇集播出後大受歡迎，TVB喺觀眾嘅熱烈要求下破例將20集完整版上載到myTV Super。呢套劇仲攞到「新加坡最喜愛TVB劇集」同「馬來西亞最喜愛TVB劇集」。而飾演有三重人格大律師「方以因」嘅女主角黃智雯表演大受好評，演技備受觀眾肯定，以大熱姿態攞到「馬來西亞最喜愛TVB女主角」同「新加坡最喜愛TVB女主角」同，成為「星馬雙料視后」。
三個小生去旅行

《三個小生去旅行》（英文：Three Amigos Bon Voyage）係香港電視廣播有限公司製作嘅旅遊節目，成個節目有10集。喺2013年11月18號起逢星期一至五晚上22:30-23:00喺翡翠台、高清翡翠台播出，myTV提供節目重溫。
三個相愛的少年

三個相愛的少年（英文：Oh! My Three Guys）係1994年上映嘅同性戀喜劇港產片，由趙崇基執導，葛民輝、劉青雲、黃子華、吳倩蓮、陳加玲同植敬雯主演。
呢套戲喺1994年12月1號至1995年1月20號上映嗰陣，總共收咗九百四十五萬幾港紙票房。
三佛齊

三佛齊係喺蘇門答臘嘅一個古國，650年立國，1377年因為畀滿者伯夷侵略而亡國。
呢篇三佛齊係關於國嘅楔位文章，重未寫完嘅。麻煩你幫手充實佢。
三個受傷的警察

《三個受傷的警察》係趙崇基執導，鄭則仕、林曉峰、王敏德、楊雪儀、馮德倫、毛俊輝等主演嘅香港動作片。
三個骨

三個骨嘅「骨」係指英文 quarter（四分之一），所以三個骨係指四分之三。一般有幾個意思：
係種長褲（意思即係3/4隻腳長），多數係女裝，常見於天時暖。
係指九個字（四十五分鐘）時間。
係指每個鐘頭的踏九（四十五分），例如一點三個骨即係一點踏九（1:45）。
三元宮

廣州三元宮：喺廣東省廣州市越秀區嘅越秀山南邊嘅一間拜神地方。
八德三元宮：喺臺灣省新竹縣湖口鄉嘅一間拜神地方。
東寶三元宮：喺臺灣省臺中市潭子區嘅一間拜神地方。
湖口三元宮：喺臺灣省新竹縣湖口鄉嘅一間拜神地方。
浦東三元宮：喺上海市浦東新區陸家嘴嘅一間拜神地方。
貴陽三元宮：喺貴州省貴陽市雲岩區嘅金鎖橋隔籬嘅一間拜神地方。
川沙三元宮：喺上海市川沙縣嚴橋鄉嘅一間拜神地方。
雲台三元宮：喺江蘇省連雲港市東北邊嘅雲台山上面嘅一間拜神地方。
衡陽三元宮：喺湖南省衡陽市南嶽區入面嘅一間拜神地方。
攸縣三元宮：喺湖南省株洲市攸縣嘅桃水鎮入面嘅一間拜神地方。
三個老外一個墟

《三個老外一個墟》係一個香港新城數碼音樂台嘅電台節目，由三名外籍非華裔藝人喬寶寶、布偉傑及河國榮主持。
大連路站

大連路站係上海地鐵4號綫同上海地鐵12號綫一個地鐵站，喺楊浦區。個站2005年12月31號啟用。
大連排道遊樂場

大連排道遊樂場，香港公園之一，遊樂場之一，喺葵涌大連排道，英文叫Tai Lin Pai Road Playground。行政上歸葵青區。設施有硬地球場、籃球場、排球場，以及五人足球場。
個場近大連排道熟食小販市場。
大連電視台公共頻道

（簡化字：大连电视台公共频道）係大連廣播電視台嘅一間已經停止廣播嘅電視頻道，2000年開播，2022年1月1號00:00停播。
宋健彰

宋健彰（英文：Devon；1980年12月20號—；藝名彈頭），係臺灣男歌手同填詞人。佢係臺灣組合南拳媽媽嘅成員。
宋元根

宋元根，係大韓民國嘅一個男藝人同埋歌手。
宋冬野

宋冬野（粵拼：sung3 dung1 je5；1987年11月10號—），喺北京海淀區出世，係中國民謠男歌手、音樂創作人。

經歷
2013年4月，宋冬野憑住單曲《董小姐》攞到第十三屆音樂風雲榜年度盛典最佳民謠新人。
2016年10月13日，宋冬野因為吸毒被警察拉咗並處以行政拘留10日嘅處罰。
2018年6月23號，佢憑住《郭源潮》攞到第29屆金曲獎最佳作詞人獎。
宋允亨

宋允亨，係大韓民國嘅一個男藝人同埋歌手。
宋亨俊

宋亨俊，係大韓民國嘅一個男藝人同埋歌手。
宋仲基

宋仲基（粵拼：sung3 zung6 gei1；韓文：송중기／宋仲基 Song Jung Gi；1985年9月19號—）係韓國演員，2008年出道，2016年做電視劇《太陽的後裔》嘅主角而出名。
利白普理

利白普理（Ray Bradbury，1920年8月22號—2012年6月6號）係美國小說作家，主要寫科幻同奇幻題材，出名作品有《華氏451度》。
利禮智

利禮智，係大韓民國嘅一個女藝人同埋歌手。
利福平

利福平係隻抗生素，主要用嚟對付肺癆、麻瘋同退伍軍人症。
利秦嘉

利秦嘉係莫三鼻給一座城，尼亞薩省首府，人口14萬。
利瑪竇中學

利瑪竇中學（粵拼：lei6 maa5 dau6 zung1 hok6，葡萄牙話：Colégio Mateus Ricci）係一間喺澳門嘅天主教幼稚園、小學同中學，同澳門天主教耶穌會有關。呢間學校係1955年創立。
利瑪竇中學嘅主要教學語言係中文，為幼稚園小學，初高中提供課程。除此之外，學校仲為學生提供各種藝術、科技、體育同社區服務嘅課外活動，以培養學生嘅全人發展同社會責任感。
學校旨在培育學生嘅品格、道德同智慧，強調尊重、友愛同團結嘅價值觀。利瑪竇中學鼓勵學生喺學術同道德方面追求卓越，並提供多元化嘅學習環境，幫助學生發掘潛能，為未來嘅學術同職業生涯做好準備。
前400年代

前400年代係指前409年去到前400年之間嗰十年嘅年代。
察合台汗國

察合台汗國係大蒙古國四大汗國嘅其中一個，1222年由成吉思汗個仔察合台立國，到1340年分裂出東察合台汗國，原有部份後世叫西察合台汗國，到1370年畀帖木兒帝國取代咗。
寓言

寓言（粵拼：jyu6 jin4；英文：fable，粵拼：fei1 bou4）係一種文學體裁。言通常會涉及擬人化嘅動物、植物、死物、或者自然力量，並且有一啲寓意，即係會講一啲人生哲理。一般認為，世上最早嘅寓言係《伊索寓言》。

定義
内文：擬人化
睇埋：比話
好多學者會做詳細嘅分野，主張用人做主角講道理嘅故仔，應該歸類做比話（parable），而寓言淨係涉及擬人化嘅動植物、死物或者自然力量。

歐美
插畫：三隻豬仔三兄弟，要去自立搵地方住。
内文：伊索寓言
《伊索寓言》有好多出名嘅寓言故事：
《狼來了》：講一個牧羊細路，佢多次因為貪得意而講大話呃啲村民話有狼出現，搞到村民唔再信佢，最後真係有狼出現就冇人救佢－呢個寓言教人唔好講大話。
《龜兔賽跑》－教人唔好自滿；
《生金蛋嘅鵝》－教人唔好貪心；
《三隻豬仔》係一個源自 19 世紀英倫嘅寓言故事。故仔講三隻豬仔分別用唔同嘅物料起屋，當中大哥同二哥懶，貪方便用禾桿草同木棍等易整嘅物料起屋，而最後嗰隻細佬豬仔肯辛苦啲用磚頭起屋。跟住大野狼嚟到，輕易噉吹冧咗大哥同二哥嘅屋，但吹唔冧三弟嗰間。於是成個故仔嘅寓意就係想教訓人唔好偷懶。

中國
早喺秦漢時期前，中國已經有故事係用人做主角講道理嘅（雖然呢啲故仔嚴格學術上會被歸類做比話）。
《杞人憂天》－教人唔好有不必要擔憂。
《愚公移山》－出自戰國時期道家典籍《列子》嘅一個神話故事。個故事講一個年紀好大嘅阿伯（愚公）好努力噉掘土石，諗住掘走佢屋企附近嗰兩座山。佢嘅鄰居笑佢話佢傻，但愚公照樣繼續做，話佢啲仔同孫可以延續佢做嘅工作。上天嘅神靈見佢咁有恆心，就施法將兩座山移開咗。呢個故仔係教人要有恆心。
寓言學說動畫廊

《寓言學說動畫廊》係1998年由翡翠動畫製作，亞洲影帶出版社有限公司發行。係繼《成語動畫廊》之後製作嘅姊妹作動畫節目。VCD盒裝全套共有32個寓言學說，包括孔子、孟子、莊子、孫子嘅著名學說。

簡介
寓言學說化成生動有趣嘅動畫，熊貓博士再次粉墨登場扮演老師解釋寓言學說，觀眾更加容易明白，更加容易記憶。收錄多個具有教育意義嘅寓言同學說，包括莊子篇、孔子篇、孟子篇、孫子篇。係一套富有教育性、娛樂性嘅家庭片集，亦可以作為人生價值嘅借鏡。對成年人有溫故而知新嘅作用，對小朋友成長亦有極大幫助。
察華遜卑詩渡輪碼頭

察華遜卑詩渡輪碼頭（英文：Tsawwassen Ferry Terminal）係加拿大卑詩省察華遜一座大型碼頭，佔地0.223平方公里，通過一條大約3公里長嘅陸橋連接卑詩省本土。
目前，察華遜卑詩渡輪碼頭由卑詩渡輪擁有及運作，同時亦都係卑詩17號省道嘅路徑點之一（但係唔係終點）。碼頭最繁忙嘅路線係往返溫哥華（察華遜）同維多利亞（史華茨灣卑詩渡輪碼頭）嘅路線，每日起碼有八班渡輪由溫哥華開往維多利亞。
察合台文

察合台文係阿爾泰語系突厥語族嘅一種歷史語言，主要喺中亞用，喺十世紀至十二世紀因為察合台汗國興起，成為中亞地區共通語。
後來，察合台文慢慢出現言文並行現象，發展出各地方言，當中烏孜別克文同維吾爾文成為新嘅標準語。察合台文作為書寫語言嘅地位就慢慢消退，直至1920年代完全棄用。
察哈爾

察哈爾係舊時中華民國一省，省會張垣，範圍大概係而家內蒙古北部。1913年成立，1952年撤消。
察合台

察合台（1183年12月22號—1242年7月1號）係蒙古帝國可汗成吉思汗第二個仔，創立咗察合台汗國。
伊朗建築

伊朗建築（波斯文：معمارى ایرانی，Memāri e Irāni）係指伊朗（舊名波斯）嘅建築風格。喺遠古時代，波斯喺宗教上係以本土嘅拜火教做主導嘅，回教徒喺 7 世紀嗰陣成功噉征服波斯，令到波斯開始伊斯蘭化。雖然係噉，波斯人不嬲都對自己嘅文化好自豪，會將自己原來嘅文化同當時新嚟嘅伊斯蘭文化融合，再加上伊朗喺地勢上俾群山圍住，令到佢同中東第啲地區相對隔絕，最後形成咗一套獨特嘅波斯式伊斯蘭建築。
波斯式伊斯蘭建築有以下特點：呢種建築興用大量凹陷嘅外牆，尤其係啲有窗嘅牆，個窗會喺凹陷咗嘅位嗰度，呢種設計令到啲窗冇咁易俾太陽曬到－令到啲窗涼爽啲；啲窗好多時會係好精細嘅幾何圖案；圓頂會好似有少少漲咗噉嘅樣，而且內部有極之精緻嘅磚片裝飾；幾何圖案嘅運用比起伊斯蘭世界第啲地區嘅仲犀利得嚟，又冇阿拉伯建築咁忌諱圖像... 等等。波斯式伊斯蘭建築仲有大量嘅樂園花園（paradise garden），用一個善用水、又綠意盎然嘅花園嚟模擬傳統回教徒相信虔誠信徒死咗之後會去嘅天園。
波斯式伊斯蘭建築喺印度都唔少。查實有段故：成吉思汗嘅大帝國喺成吉思汗死咗冇幾耐就散咗，分裂做幾個國家，成吉思汗其中一啲後裔霸住波斯獨據一方，而後嚟巴卑爾（Babur the Tiger；ظهیرالدین محمد بابُر）南下攻打印度，征服咗大半個印度半島，建立咗蒙兀兒汗國（Mughal Empire；گورکانیان），將蒙兀兒嗰一套波斯式伊斯蘭文化傳到去印度。例如舉世聞名嘅泰姬陵（Taj Mahal；梵文：ताज महल）噉，就用咗波斯式伊斯蘭風格。
伊朗伊斯法罕沙阿清真寺
沙阿清真寺入口
伊斯法罕阿里卡普宮
阿里卡普宮音樂廳
阿里卡普宮一埲牆上面嘅壁畫
印度北方邦泰姬陵（Taj Mahal；ताज महल）
泰姬陵陵墓正面；棟陵墓四個角落各有一座尖塔。
陵墓門口嘅阿拉伯文書法裝飾
陵墓牆上嘅波斯文詩書法
泰姬陵建築群嘅清真寺
泰姬陵建築群嘅樂園花園
伊朗紫硬膠

伊朗紫硬膠（粵拼：ji1 long5 zi2 ngaang6 gaau1；學名：Mimusops elengi）；重可以寫做伊朗芷硬膠（ji1 long5 zi2 ngaang6 gaau1）；佢係山欖科紫硬膠屬嘅一種常綠喬木，原產地喺伊朗。呢種樹既係一種行道樹，又係一種比較好嘅園景樹同抗污染樹。

形態
呢樖嘢一般有6~8m高。樹葉係單葉互生嘅薄革質品種，個樣係蛋形或橢圓形，長10－15cm，闊5－7cm，葉色係翠綠色。而樹冠係圓嘅波形，個樣都比較靚吓。而花一般生喺樹葉嘅格辣底嗰度，重要成對噉出，而且重有埐清香。結果嗰時出嘅係橙黃色嘅蛋形漿果，長2.5－3cm。佢嘅果入面有1粒核，長2－2.5cm。

習性
伊朗紫硬膠一般鍾意喺有光同高溫高濕氣候嗰度生。而生存嘅泥土方面就冇咁嚴格。佢嘅生長速度都幾快吓。
伊月唯

伊月唯 ，係日本嘅一個女藝人同埋配音員。
伊朗伊斯蘭革命

伊朗伊斯蘭革命係1979年伊朗推翻巴列維王朝建立伊斯蘭共和國嘅一場政變。呢場政變最後成事，高美尼建立咗伊朗伊斯蘭共和國，做最高領袖。
伊朗最高領袖

伊朗最高領袖 (波斯文：رهبر معظم ایران‎，羅馬拼音：Rahbar-e Moazam-e Irân)，係伊朗嘅國家元首，亦都係伊朗嘅最高宗教領袖，喺伊朗總統上面。國家嘅好多重要部門，例如軍隊、司法制度、國家電臺、同埋憲法監護委員會（英文：Guardian Council）都係由最高領袖負責話事。
自從1979年嘅伊朗革命成立咗伊朗以嚟，國家只係得兩個最高領袖：由1979到1989年係高美尼，跟住由1989年到依家就係哈梅內伊。

職權
根據《伊朗憲法》，伊朗最高領袖負責決定國家嘅政策，同時會監視議會、行政部門、同埋法院。

選舉
名義上，伊朗最高領袖係由專家議會（英文：Assembly of Experts）去選出嚟，不過呢個議會係由憲法監護委員會（英文：Guardian Council）選出嚟，而呢個委員會就係由最高領袖（或者一位最高領袖任命嘅人，例如最高法官）嚟任命，所以佢實際上係等同間接咁自己揀自己。

社會地位
因為伊朗嘅最高領袖同時係國家嘅宗教阿頭，所以一般都被認為係一位唔鬧得嘅人。伊朗歷史上，有唔少人因為講過啲唔好嘅嘢，而畀政府嘅人啄咗去。

歷史
喺1979年，隨住高美尼嘅要求，伊朗憲法成立咗呢個職位，嚟實現伊朗作為伊斯蘭共和國嘅制度。呢個職位原本係要求最高領袖做過最高地位嘅教士，不過到1989年改鬆咗，只係要求有伊斯蘭教嘅學者身份。
依家嘅最高領袖係哈梅內伊，由1989年6月開始做。佢曾經喺好多唔同嘅範圍都出過決定，包括關於經濟、自然環境、外交、教育、同埋城市規劃等等。
北周

北周，係南北朝北方其中一朝，557年由宇文覺立國，581年由宇文闡（原名宇文衍）亡國，俾隋朝取代。
北回歸線

北回歸線（英文：The Tropic of Cancer）係地球嘅一條線，即係太陽直射地球最北面嘅位置（嗰日叫夏至），即係北緯23度26分221點448秒。因為地球識自轉嘅，所以會出現咗白天同埋晚黑出嚟嘅嘢。但係，地球嘅自轉軸唔係同兜住太陽公轉嘅軌道面（黃道面）搞成90°，而係搞成大概66.55°嘅夾角（又可以嗌「黃赤交角」）。由於有咗條「黃赤交角」響度，所以太陽喺地球表面嘅直射位唔係一直對住條赤道，而係喺北回歸線同埋南回歸線之間嘅位入面喐嘅。

經過嘅地方
條北回歸線經過嘅國家同埋地區：中華人民共和國、中華民國、緬甸、印度、孟加拉、阿曼、阿拉伯聯合酋長國、沙地阿剌伯、埃及、利比亞、阿爾及利亞、西撒哈拉、巴哈馬、墨西哥。

中國大陸入面有北迴歸線所經過嘅地方
中國大陸係世界上最多北迴歸線標誌塔嘅國家，響呢度係寫出咗一大碴嘅北迴歸線紀念碑出嚟嘅。下面就係清單：
廣東省
封開：封開北迴歸線標誌塔
從化：從化北迴歸線標誌塔
汕頭：汕頭北迴歸線標誌塔
廣西壯族自治區
桂平：桂平北迴歸線標誌塔
武鳴：武鳴北迴歸線標誌塔
雲南省
墨江哈尼族自治縣：墨江北迴歸線標誌塔
西疇：西疇北迴歸線標誌塔
北哨兵島

1880年1月，英屬東印度公司政府官員波特曼領咗一堆人去北哨兵島一帶，搵到啲路網、啲廢棄嘅村仔等。好多日後，波特曼劫持到6位北哨兵原始部落人（包括一位老坑同四位細路）到貝理雅港，佢話到「（佢哋）好快就得咗病，個老人同佢老婆都死咗」，而啲細路就連同啲禮物得送返北哨兵島。1883年8月27號，因卡拉卡托火山嘅爆發着當成有部船上高發生抹槍走火，係噉個波特曼帶搜索隊嚟到北哨兵島，結果搜索隊衹見到啲拋荒嘅村落而冇見到船，佢哋就留低咗啲禮物喺北哨兵島之後即返返貝理雅港，所以又一次有人登陸咗北哨兵島 。波特曼亦喺1885年1月同1887年1月探訪過北哨兵島好多次。
印度脫離英聯邦政府而獨立後，由1967年開始都試過每幾年一次派探險隊去北哨兵島建立友好關係，比利時王室喺1975年帶過當地啲高官搭輪渡到北哨兵島過夜，亦喺1977年同1981年試過有人嚟北哨兵島。當地啲原始部落都知佢哋過嚟清除啲爛鋼鐵，海上營救隊啲人喺1991年試過登陸北哨兵島嚟拆船。不過喺1981年8月2號就唔好彩，部輪渡喺北哨兵島附近啲海邊停靠時，俾當地原始部落啲人發動弓箭同長槍嚟襲擊。雖然嗰次有乘務員喺幾日後提醒做好心理準備，小心當地啲野人喺海邊突然發動襲擊，但係嗰時因海上關風，海面橫風橫浪，有好多船員轉到其它船隻而冇收到警報廣播，結果俾風浪送到北哨兵島邊。一個禮拜後，船員接收到襲擊警報，要求發動直升機過嚟援助先至救得返。而人類學家潘迪（印地文：त्रिलोकनाथ पंडित
）成爲世界第一個去咗北哨兵島後，一路平安返嚟嘅人士。1991年1月4號，潘迪同佢班同事由於識哨兵文，重幫當地啲原始部落民眾搞咗友好關係兼送咗椰子同其它禮品畀當地啲島民，不過當地島民有反復提醒話「此地（北哨兵島）唔久留得，要快啲離開」。所以喺1996年之前，包括印度政府等現代文明試過接觸呢個島好多次，但因語言完全唔通，加上北哨兵島啲人強烈反對外來人口，成日向外人發動弓箭同長槍襲擊，所以從1997年開始，印度政府開始規定唔畀人探索呢個島。
2004年聖誕節期間，因印度洋爆發地震而引發海嘯，個島嘅生存狀態一度受到威脅。事發三日後，印度政府派直升機去救助返當地啲島民，結果良心當狗吠，島民反而用弓箭、石頭同飛鏢、長槍掟到救援嘅直升機嗰頭，雖然海嘯有干擾到山區漁場，但係班部落啲人完全無法適應新嚟嘅外來事物而發動襲擊。
2006年1月，有兩位印度漁民去到北哨兵島一帶從事非法釣魚，結果俾北哨兵島啲居民射殺，事後政府冇起訴到島民。
2018年11月17號，美籍傳教士趙約翰一人孤身去咗北哨兵島探險兼傳基督教畀當地啲島民帶嚟福音，後嚟俾北哨兵島啲居民射殺。事發之後，印度差人控告7位印度公民明知有「禁入北哨兵島」嘅規定之下，夾硬帶趙約翰去到北哨兵島登陸。雖然性質有啲類似強姦案，但係由於單案嘅肇事者係北哨兵島啲居民，所以冇繼續調查，就唔叉住北哨兵島當地啲居民同肇事者。出咗呢單嘢後，印度政府開始收緊限令，規定喺北哨兵島5km周邊啲公海域都唔畀任何船隻或飛機靠近，即使係海軍大頭都唔得。
北土城路

北土城路（粵拼：bak1 tou5 sing4 lou6；簡化字：北土城路；普通話讀音：běitǔchénglù）係中國北京嘅東西走向主幹道，喺海淀區同朝陽區。西邊從珠市口東大街同崇文門外大街嘅交界開始，一直去到東邊嘅京承高速公路同太陽宮南街嘅交界。

敘述
全長6.8km，闊54米，雙向8車道。馬路分開咗東、西兩條。

北土城路嘅兩條道路，起點到終點
北土城西路：從西土城路、學院路同知春路嘅交界開始，一直向東去到北辰路。
北土城東路：從北辰路開始，一直向東去到京承高速公路同太陽宮南街嘅交界。
北史

《北史》係中國嘅廿四史其中一本，講成個北朝嘅史，由大唐嘅李延壽著作。
北呼羅珊省

北呼羅珊省（波斯文：استان خراسان شمالی‎）係伊朗一省，首府博季努爾德。
北園酒家

北園酒家 (廣州)：廣州嘅一間老字號酒樓，喺越秀區小北。
北園酒家 (香港中環)：香港嘅一間酒樓，喺香港島中環。
北園酒家 (香港上環)：香港嘅一間酒樓，喺香港島上環。
佩德羅拉

佩德羅拉（西班牙文：Pedrola）係西班牙亞拉岡薩拉戈薩省一座城，住3千人。
佩德羅波耶斯

佩德羅·奧古斯圖·波耶斯 （Pedro Augusto Borges；1851年4月29號—1922年9月11號），係巴西政治人同醫生，喺巴西塞阿拉州嘅福塔雷薩出世。喺1900年到1904年間做塞阿拉州州長。
佩德羅波耶斯喺1922年9月11號喺里約熱內盧因死咗，享年71。
佩沙華

佩沙華係巴基斯坦西北邊境省一座城，亦都係巴基斯坦第六大城，人口超過三百萬。
佩洛塔斯

佩洛塔斯（Pelotas）係巴西南大河州一座城，住35萬人。
佩拉約

佩拉約（Pelayo，685年—737年）係阿斯圖里亞斯王國開國國王，由718年統治到死。佢本身係西哥德嘅貴族。而佢嘅開國畀史學家睇做基督徒收復失地運動嘅開頭。
佩洛西

佩洛西（英文：Nancy Patricia Pelosi，1940年3月26號—）係美國政治人，1987年開始做美國眾議員，2007至2011年、2019至2023年係美國眾議院議長。
2022年11月，佩洛西話佢喺新一屆國會唔會尋求連任眾議院民主黨領袖，佢仍然會喺眾議院做自己加州選區嘅眾議員。
宮澤克行

宮澤克行（1976年9月15號—）係日本足球員，司職中場，效力過浦和紅鑽，新潟天鵝，及山形山神。
宮澤正史

宮澤正史（1978年4月24號—）係日本足球員，司職中場，效力過FC東京，大分三神，仙台七夕，及FC岐阜。
宮澤日向

宮澤日向（1999年11月21號—）係日本足球員，踢中場，曾經喺2018年為日本女子足球代表隊出場1次。
宮澤米歇爾

宮澤米歇爾（1963年7月14號—）係日本足球員，司職後衞，效力過藤田工業，及市原JEF聯。
宮澤浩

宮澤浩（1970年11月22號—）係日本足球員，司職後衞，效力過市原JEF聯，平塚比馬，及廣島三箭。
宮氏

宮（粵拼：gung1）係唐人姓氏，喺《百家姓》裏頭排第240位。

名人
呢篇宮氏係同姓氏有關嘅楔位文章，重未寫完嘅。麻煩你幫手充實佢。
宮澤喜一

宮澤喜一（日文：みやざわ きいち，1919年10月8號—2007年6月28號），日本政治人，曾經做過內閣總理大臣、經濟企畫廳長官、通商產業大臣、外務大臣、內閣官房長官、內閣副總理、大蔵大臣、郵政大臣、農林水產大臣、財務大臣、自由民主黨總務會長同總裁。因為響做完首相後再次出任大蔵大臣，所以又畀人叫做「平成嘅高橋是清」。

經歷
佢1919年響東京府出世，籍貫廣島縣。老豆係前眾議院議員宮澤裕，阿公係前司法大臣小川平吉。而喜一嘅細佬宮澤弘都係政治人，曾經做過法務大臣。
宮澤喜一先後畢業於舊制武蔵高等學校（武蔵大學同武蔵高等學校中學校）同埋東京帝國大學（依家嘅東京大學）法學部政治科，1942年做咗大蔵省宮僚，之後曾經做過大平正芳、津島壽一同埋池田勇人嘅秘書。1953年當選參議院議員，正式做政治人，加入自民黨池田派。
1991年11月5號，海部俊樹宣佈唔撈，由宮澤喜一接任做首相，係日本最後一位官僚出身嘅首相。但係佢響壞賬處理問題上受到好大爭議，導致1993年社會黨提出內閣不信任案，點知同屬自民黨嘅小澤一郎，聯同羽田孜食碗底反碗面，竟然投下關鍵性嘅支持票，最後獲得通過，將宮澤喜一趕落台，由新黨代表細川護熙接任。因為宮澤係當時日本史上第一位同時兼任自民黨總裁嘅情況下而畀人趕落台，所以畀人改花名叫「自民黨嘅德川慶喜」。
1996年，宮澤東山再起，當選眾議院議員。1998年，時任首相小淵惠三唔識搞經濟問題，就搵咗之前做過大藏省、因而處理金融問題好叻嘅宮澤做大蔵大臣，所以又畀人叫做「平成嘅高橋是清」。2001年，宮澤調任財務大臣。
2003年宣佈退出政界，由侄仔宮澤洋平繼承佢嘅飯碗。退出後身體開始差，2005年響屋企跌低，入院。2007年6月28號因為老衰而死，終年87歲。

屋企
佢同老婆有一對仔女，大女啟子嫁畀前美國駐日大使羅思德，生咗兩個女宮澤艾瑪、宮澤沙羅；而大仔宮澤裕夫係一位建築家。
宮澤清子

宮澤清子 ，係日本嘅一個女藝人同埋配音員。
劇情畫面

劇情畫面（英文：cutscene），或者叫事件場景（event scene），係一隻電子遊戲當中打斷遊戲、用嚟講故仔嘅片段。通常做法如下：隻遊戲進行到某個點，製作組覺得需要喺呢個點講吓有關啲遊戲角色嘅故仔，所以就打斷遊戲進行，俾玩家睇一段片段。劇情畫面唔使任何特別嘅機制，但就會考驗製作組寫作同拍片方面嘅能力。
劇作

劇作係文學作品嘅一種類型，內容主要係唔同人物角色嘅對話，通常用嚟做戲劇表演用。
劇團

劇團（英文：Theatre companies），又稱為戲班，係指以表演戲劇為目的而組成嘅團體。劇團工作人員包括演員、導演等。
劃鬼腳

劃鬼腳係一種遊戲，或者決定分配組合嘅簡易決策方法。玩法係嚮張紙上面劃幾條平行線，例如，3條直線一頭係甲、乙、丙3組，直線嘅另一頭係A、B、C組，呢三條平行線之間任意劃幾條打橫連線，就咁由甲、乙、丙一頭畫起，遇到橫線就打橫跟住畫，遇上直線再向下跟住畫落去，如此類推，最後就會神推鬼腳，去到A、B或者C組。
劇場版美少女戰士S

《劇場版美少女戰士S》（日文：劇場版美少女戦士セーラームーンS）係據電視動畫片《美少女戰士S》改編嘅劇場版。喺劇場版上畫時，順便發行埋原作者武內直子新出嘅漫畫版（入面收錄咗第11卷嘅舊漫畫）。
劇場總監

劇場總監（英文：Theatre director）係指喺舞台藝術（例如芭蕾舞或者歌劇）當中負責總管所有嘢嘅人。劇場總監責任重大，要留意舞台同服裝嘅設計，又要對音樂同編舞有所認識，先可以對「我哋場表演嘅呢啲咁多唔同嘅嘢係咪能夠有效噉互相配合」作出判斷。
劇情長片

劇情長片（粵拼：kek6 cing4 coeng4 pin2，feature film）係一種電影類型，指放映時間有一定長度嘅電影。
小涌

小涌係細嘅涌，水量細，淺同窄。雖然係咁，佢係唔少生靈棲身之所，好多生物品種靠佢維生。小涌匯集成涌，有啲係江河嘅上游。
小清水亞美

小清水亞美 （粵拼：siu2 cing1 seoi2 aa3 mei5，1986年2月15號—）係日本嘅一個女藝人同埋配音員。
小清水町

小清水町（日文：小清水町／こしみずちょう Koshimizu-chō）係日本北海道鄂荷次克綜合振興局斜里郡嘅一個町。斜里町喺2022年6月30號人口有4,556人，總面積有286.89平方公里（110.77平方英里），面向鄂荷次克海。
小港村

小港村又叫雲桂村、何莊，喺廣州河南，住何、李、潘、魏、杜、吳六姓。瑤溪二十四景裡面嘅「石馬帆影」就喺小港村。呢條村曾經有天山草堂、尚書祠等嘅多道古蹟，除咗小港橋之外，大多無咗。

廟庵
小港關帝廟，曾經係廣州最大嘅武廟，二十世紀初無咗。2013年，橋東村嘅一個閘房改造成關帝廟，由小港父老請翻關帝入新廟，搞遷廟儀式。新廟靠涌邊，香火鼎盛。2015年，新廟正式落成。
是岸寺，無咗，家陣嘅朝陽泳場，就係當年是岸寺還石軒所在。

祠堂
小港村有五間祠堂：
吳氏宗祠，小港村最大嘅祠堂，喺康公街。
李氏宗祠，喺康公街街口。
杜氏宗祠，喺今日嘅南園酒家。
潘氏宗祠，喺雲桂東街，杜家祠南邊。
尚書祠，喺今日嘅雲桂大街小學附近。
小洲路

小洲路（粵拼：siu2 zau1 lou6）係中國廣東廣州嘅2條東西走向同1條南北走向嘅馬路，喺海珠區小洲村，西邊到新光快速路橋底，南邊到南洲路，成條馬路組成個英文字母T字噉。

名
條路因喺小洲村而改成噉嘅名。

概要
馬路有10m闊，分開咗東、南同冇方向嘅三條路，條條都係雙向2車道，但長度唔同。其中小洲東路同南路都係1.1km長，但小洲路長啲，有1.4km長。
小港區

小港區（粵拼：siu2 gong2 keoi1）係台灣高雄市嘅一個市轄區。